google/wiki40b huggingface dataset:
Divín (hrad)

Dejiny

Postavený bol niekedy na prelome 13. a 14. storočia  na ochranu cesty do stredoslovenskej banskej oblasti. Po prvýkrát sa spomína v roku 1329. Postavil ho asi príslušník nejakého rodu z Lučenca (Lošonciovcov), no po neúspešnom sprisahaní proti kráľovi, ktorého sa zúčastnili aj Žigmund a Štefan z Lučenca, ho Matej Korvín v roku 1469 daroval Michalovi Orságovi. Onedlho ho už vlastnil Ján Nádašy Ongor a po jeho smrti sa hradu násilne zmocnil Žigmund Balaša. Za vlastníctva Balašovcov bolo roku 1559 vybudované nové predhradie s modernými obrannými prvkami (bastión a dve nárožné bašty). Ani tieto opatrenia však nezabránili, aby ho v roku 1575 po dlhom obliehaní a ohrozovaní nedobyli Turci, ktorí ho okupovali až do roku 1593, kedy ho naspäť dobylo kráľovské vojsko spolu s Bálintom Balašom. Hradu sa stali osudnými lúpežné výčiny jeho majiteľa Imricha Balašu - roku 1679 ho cisárske vojská dobyli a vyhodili do vzduchu.

Poloha

Na rozhraní Krupinskej výšiny a Lučenskej kotliny na nevysokom pahorku priamo nad centrom obce.
Velaine-sous-Amance

Poloha

Obec má rozlohu 6,48 km². Najvyšší bod je položený 288 m n. m. a najnižší bod 222 m n. m.

Obyvateľstvo

Počet obyvateľov obce je 278 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Silvia Petöová

Životopis

Vyštudovala Vysokú školu múzických umení v Bratislave. Pôsobila ako hosťujúca herečka v Slovenskom národnom divadle, tiež v Divadle Astorka - Korzo ´90, na Novej scéne v Bratislave a v Trnavskom divadle.
Hrala tiež v seriáloch, kde napríklad stvárnila menšiu rolu v seriáli Susedia a v seriáli Ordinácia v ružovej záhrade. Venovala sa aj dabovaniu, svoj hlas prepožičala Judith Harperovej v seriály Dva a pol chlapa. V TV Markíza uvádzala eroticky ladenú reláciu Láskanie a spoločne so speváčkou Máriou Čírovou sa objavili ako moderátorky v televíznom projekte L.O.V.E.
Silvia Petöová zomrela v utorok, 30. mája 2019 po dlhodobom boji s rakovinou prsníka.
Châtillon-Guyotte

Poloha

Obec má rozlohu 4,44 km². Najvyšší bod je položený 460 m n. m. a najnižší bod 257 m n. m.

Obyvateľstvo

Počet obyvateľov obce je 129 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Morzine

Poloha

Obec má rozlohu 44,1 km². Najvyšší bod je položený 2 460 m n. m. a najnižší bod 890 m n. m.

Obyvateľstvo

Počet obyvateľov obce je 2 895 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Pierre-de-Frugie

Poloha

Obec má rozlohu 21,74 km². Najvyšší bod je položený 491 m n. m. a najnižší bod 305 m n. m.

Obyvateľstvo

Počet obyvateľov obce je 393 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Belvédère-Campomoro

Poloha

Obec má rozlohu 26,37 km². Najvyšší bod je položený 442 m n. m. a najnižší bod 0 m n. m.

Obyvateľstvo

Počet obyvateľov obce je 168 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nogent-le-Roi (obec)

Poloha

Obec má rozlohu 13,01 km². Najvyšší bod je položený 138 m n. m. a najnižší bod 91 m n. m.

Obyvateľstvo

Počet obyvateľov obce je 4 172 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Neapoli

Dejiny

Koncom stredoveku, v období Benátskej republiky, tu vznikli dve osady: Kenurjo Chorio (=“nová dedina“) a Neochori (=“novodedina“). V 19. storočí bolo sídlo okresu prenesené z Furni do Kenurjo Chorio, Neochori bolo pripojené ku Kenurjo Chorio a výsledné sídlo bolo premenované na Neapoli. To zostalo sídlom okresu Lasithi až do roku 1904, potom sa ním stal Ajos Nikolaos.

Charakteristika

Neapoli je tradičné krétske mestečko s úzkymi uličkami a dláždenými cestami. Na centrálnom námestí je katedrála zasvätená Panne Márii (Megali Panagia). Tradičná náboženská slávnosť sa koná 15. augusta a je sprevádzaná kultúrnymi a športovými akciami. Okolie mestečka je hornaté a vo veľkom sa tu pestuje oliva a mandľa. Tradičným miestnym výrobkom je okrem olivového oleja aj nealkoholický sladký nápoj sumada vyrobený z mandlí.
Pri potulkách v okolitých kopcoch môžeme natrafiť na divo žijúce kozy, zajace a korytnačky, občas aj orlov, kolibríky a škorpiónov. Posledne menované sa obyčajne ukrývajú pod skalami.
Bjelovarsko-bilogorská župa

Charakter župy

Župa sa rozkladá neďaleko chorvátskeho hlavného mesta – Záhreb. Jej územie je pomerne nížinné, len na severe a na východe sa mierne zdvíha až do výšky 500 m. Jej stredom preteká malá rieka Česma. Názov oblasti pochádza od názvu hlavného mesta a od názvu miestnej pahorkatiny, tiahnucej sa rovnobežne s riekou Dráva. Celá oblasť má veľmi dobré železničné spojenie; trate vedú z Bjelovaru a ďalších miest priamo do Záhrebu.
Ornans

Poloha

Obec má rozlohu 32,64 km². Najvyšší bod je položený 635 m n. m. a najnižší bod 323 m n. m.

Obyvateľstvo

Počet obyvateľov obce je 4 152 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Turistická značkovaná trasa číslo 2404

Turistická značkovaná trasa číslo 2404 je modrá trasa v Malých Karpatoch, ktorá spája mestá Svätý Jur a Stupava. Dĺžka trasy je 20,6 km.
Pentapolitana

Pentapolitana (iné názvy: Pentapolis, Päťmestie; latinsky Quinque liberae regiaeque civitetas partium superiorium) bol mestský zväz, združenie najvýznamnejších miest na východnom Slovensku (slobodné kráľovské mestá Košice, Levoča, Bardejov, Prešov a Sabinov). V popredí tohto spojenectva stáli prevažne obchodno-ekonomické záujmy členských miest. Pentapolitana zohrávala významnú úlohu najmä v tranzitnom obchode, keďže v príslušnom regióne sa križovali staré tranzitné cesty v smere juh – sever a západ – východ.

Dejiny mestského zväzu

Prvou písomnou zmienkou o zväzku je záznam zo zhromaždenia všetkých piatich miest v Košiciach v roku 1412. Okrem iného sa tu delegáti dohodli na spoločnom postupe proti previnilcom, resp. dlžníkom. Zo záznamu vyplýva, že schôdze členských miest sa konali už pred týmto rokom. Mesto Sabinov sa pridružilo k spolku natrvalo od 80.rokov 15. storočia aj na príhovor kráľa. Hoci malo malý počet obyvateľov, právne bolo rovnocenné (prevzalo košické mestské právo) a opevnené. Až od polovice 17. storočia mestá ku sebe pribrali aj Kežmarok, s ktorým bola Levoča v storočnom spore o právo skladu. Z Päťmestia sa tak v jeho záverečnej fáze stalo Šesťmestie.
Vedúce postavenie v tomto združení mali Košice, kde sa najčastejšie konali pravidelné porady zástupcov miest. Služby Pentapolitany a jej výborné zahraničné kontakty využíval aj panovník, kráľovské úrady a veľmoži. Politický i hospodársky význam Pentapolitany vzrástol po bitke pri Moháči (r. 1526). V roku 1549 prijali tieto mestá v rámci šírenia reformácie spoločné vierovyznanie, tzv. Confessio Pentapolitana, v ktorom sa prihlásili k evanjelickému augsburskému vyznaniu. Text konfesie pripravil bardejovský humanistický mysliteľ Leonard Stöckel. Mestské zväzy aj Pentapolitana zanikli začiatkom druhej polovice 19. storočia v období bachovho absolutizmu.
Bagneux (Marne)

Poloha

Bagneux má rozlohu 13,8 km². Najvyšší bod je položený 84 m n. m. a najnižší bod 71 m n. m.

Obyvateľstvo

Bagneux má 495 obyvateľov (2009).
Graf vývoja obyvateľstva:
Zdroje: INSEE
Kardiostimulácia

Kardiostimulácia je liečebná metóda, používaná v kardiológii pri poruchách prevodového systému srdca. Spočíva v riadení činnosti srdca elektrickými impulzmi z kardiostimulátora. Spolu s elektrokardioverziou a defibriláciou patrí medzi elektroimpulzoterapie.
Kardiostimulácia môže byť dočasná, s použitím vonkajšieho kardiostimulátora, v prípadoch, keď sa očakáva úprava liečenej poruchy alebo v prípade ohrozenia života pacienta zastavením srdca alebo závažným spomalením jeho činnosti (bradykardia).
Zvláštnymi spôsobmi použitia dočasnej kardiostimulácie je overdrive stimulácia, liečba záchvatovej (paroxyzmálnej) tachykardie krátkou stimuláciou s vysokou frekvenciou a diagnostická kardiostimulácia pri elektrofyziologickom vyšetrení prevodového systému srdca.
Trvalá kardiostimulácia býva väčšinou doživotná, s použitím implantovaného kardiostimulátora.
Venise (Doubs)

Poloha

Obec má rozlohu 6,18 km². Najvyšší bod je položený 516 m n. m. a najnižší bod 219 m n. m.

Obyvateľstvo

Počet obyvateľov obce je 461 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tank všeobecného použitia

Tank všeobecného použitia (TVP) bol povojnový program vývoja nového česko-slovenského tanku, ktorý mal nahradiť radu sovietskych, nemeckých aj „západných“ typov vo výzbroji vtedajšej česko-slovenskej armády.

Počiatočné návrhy

V roku 1945 velenie česko-slovenskej armády rozhodlo, že základ obnovovaných tankových síl budú v nasledujúcich minimálne piatich rokoch tvoriť sovietske stredné tanky T-34/85, ktoré dopĺňali britské tanky Cromwell z výzbroje čs. samostatnej pancierovej brigády alebo koristných nemeckých PzKpfw IV (v čs. armáde slúžili pod názvom T40/75). Plán počítal s tým, že po uplynutí uvedeného päťročného obdobia bude dokončený vývoj a zahájená výroba tanku domácej konštrukcie, ako výsledku programu TVP.
Vojenský technický ústav (VTU) predložil 9. októbra 1945 Veliteľstvu tankového vojska návrh programu výroby obrnených bojových vozidiel, ktorý zahŕňal ľahký polopásový transportér pre motorizovanú pechotu, ťažký prieskumný obrnený automobil, tank všeobecného použitia (TVP) a ťažký tank, ktorý ako jediný nemal pochádzať z domácej výroby, ale zo Sovietskeho zväzu. Návrh stredného tanku TVP, vychádzajúceho z česko-slovenskej, nemeckej, britskej i sovietskej „tankovej školy“, bol prednesený 2. oddelením III. odboru VTU 1. marca 1946. VTU sa tiež obrátil na potenciálneho výrobcu TVP, a síce podniky Škoda a ČKD, ktoré začali následne pracovať na vlastných návrhoch.

Koniec programu

V októbri 1950 bol program TVP zastavený v dôsledku straníckeho a vládneho rozhodnutia o unifikáciu výzbroje česko-slovenskej armády so sovietskou. Tento zámer obsahovala napríklad zmluva o bezplatnom poskytnutí licenčných podkladov na výrobu sovietskych zbraní, uzavretá medzi ČSR a ZSSR dňa 7. júla 1949. Na základe tejto zmluvy bola v Česko-Slovensku začatá sériová výroba tankov T-34/85, ktoré armáda preberala od konca roka 1951. V Sovietskom zväze sa tento typ tanku nevyrábal už od roku 1946, pretože sa pripravovala výroba nového stredného tanku T-54, čo však Sovieti neoznámili ani Čecho-Slovákom, ani Poliakom, ktorí tiež zahájili licenčnú výrobu T-34/85. Koniec programu TVP znamenal tiež koniec samostatného vývoja česko-slovenských tankov, hoci sa neskoršie Česko-slovenská socialistická republika dostala až na tretie miesto v rebríčku výrobcov a exportérov tankov i ďalších obrnených vozidiel, a to predovšetkým vďaka licenčnej výrobe sovietskych typov v slovenských zbrojovkách.

V populárnej kultúre

Niekoľko verzií tankov vychádzajúcich z programu TVP (vrátane finálnej varianty T-50/51) bolo od polovice decembra 2015 pridané do počítačovej hry World of Tanks v rámci česko-slovenského „technologického stromu“.
Remoulins

Poloha

Obec má rozlohu 8,24 km². Najvyšší bod je položený 122 m n. m. a najnižší bod 6 m n. m.

Obyvateľstvo

Počet obyvateľov obce je 2 405 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fačkov

Poloha

Nachádza sa na južnom okraji Rajeckej kotliny, na pomedzí Strážovských vrchov a Malej Fatry, pod dominantou regiónu - vrchom Kľak. Cez Fačkov preteká Suchý potok, ktorý v obci ústi do Rajčanky.
Obcou prechádza cesta I/64, spájajúca Žilinu s Prievidzou cez Fačkovské sedlo. Najbližšími mestami sú Rajec (10 km) a Rajecké Teplice (16 km), Žilina je vzdialená 30 km a Prievidza 31 km.

Dejiny

Prvá písomná zmienka je z roku 1351, spomína sa ako Luchka - „osada na lúčke v lese“. Názov obce je odvodený od mena prvého dedičného richtára, ktorý sa volal Fachkó. Obec patrila považskému panstvu, malú časť chotára vlastnili zemani. V roku  V obci sa nachádza barokový Kostol svätého Mikuláša postavený v roku 1761, ktorý už prešiel viacerými rekonštrukciami. 
Názov obce sa stáročiami menil: v roku 1471 sa uvádza ako Fachkwa Lhota, v roku 1508 ako Faczkow a v roku 1773 ako Fačkov. Pokým v roku 1598 v obci stálo 35 domov, v roku 1784 to bolo už 126 domov, v ktorých žilo 158 rodín a 1045 obyvateľov. Pri sčítaní ľudu v roku 1828 mal Fačkov 123 domov a 1374 obyvateľov, čím sa radil medzi väčšie sídla. Obyvatelia sa v hornatom kraji zaoberali chovom dobytka a pálením liehu, po vzniku Prvej republiky sa rozšírilo poľnohospodárstvo a lesné hospodárstvo. Počas povstania tu pôsobil Revolučný národný výbor a intenzívnu činnosť v širokom okolí vyvíjali partizáni.

Turizmus

Horské prostredie v okolí obce poskytuje široké možnosti na zimnú aj letnú turistiku. Okrem peších turistov sú v oblasti vhodné podmienky na cykloturistiku, v neďalekom Fačkovskom sedle aj na bežecké a zjazdové lyžovanie.
Rohatá ruka

Rohatá ruka (iné názvy: mano cornuta [tal., doslova: rohatá ruka], corna [tal., doslova: rohy]) je gesto z oblasti  Stredozemného mora. V anglosaských krajinách sa nazýva horns (rohy) alebo devil horns (rohy diabla). Gesto sa vykonáva rukou, so vztýčeným ukazovákom a malíčkom a súčasne stiahnutými prstami prostredník, prstenník a palec. Zvyčajne ruka smeruje k cieľovej osobe gesta.
V pohanstve je gesto stotožňované s rohatým bohom. Je to symbol sily, ochrany a požehnania.  Niektorí kresťania toto gesto považujú za urážlivé (ako odkaz  diablovi). Okrem toho je spojené s komunitou heavymetalových hudobných fanúšikov.
V masovej kultúre bolo gesto propagované americkým spevákom Ronniem Jamesom Diom na konci 70. rokov 20. storočia, keď sa pripojil k hudobnej skupine Black Sabbath.
Fontvieille

Poloha

Obec má rozlohu 40,18 km². Najvyšší bod je položený 245 m n. m. a najnižší bod 0 m n. m.

Obyvateľstvo

Počet obyvateľov obce je 3594 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cambernard

Poloha

Obec má rozlohu 8,48 km². Najvyšší bod je položený 230 m n. m. a najnižší bod 192 m n. m.

Obyvateľstvo

Počet obyvateľov obce je 430 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Martin-Lalande

Poloha

Obec má rozlohu 12,65 km². Najvyšší bod je položený 192 m n. m. a najnižší bod 134 m n. m.

Obyvateľstvo

Počet obyvateľov obce je 1088 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fulleren

Poloha

Obec má rozlohu 5,31 km². Najvyšší bod je položený 402 m n. m. a najnižší bod 336 m n. m.

Obyvateľstvo

Počet obyvateľov obce je 334 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
IronFX

História

Spoločnosť IronFX Global Limited, ktorá v minulosti fungovala pod menom IronFX Financial Services Limited a neskôr IronFX Limited, založili v roku 2010 na Cypre Markos A. Kashiouris a Peter G. Economides. Následne bola schválená a pôsobila pod dohľadom Cyperskej komisie pre reguláciu predaja cenných papierov (CySEC). Momentálne pôsobí v súlade so Smernicou o trhoch s finančnými nástrojmi (MiFID) a má povolenie poskytovať investičné služby v rámci Európskej únie. Vďaka nasledovnému prehľadu môžete získať predstavu o vývoji spoločnosti za ostatné tri roky.
V júni 2013 spoločnosť IronFX Global UK Limited, dcérska spoločnosť IronFX Global, v rámci svojho prieniku na celosvetový trh získala povolenie a začala pôsobiť pod dohľadom Úradu pre finančné služby (FCA) v Spojenom kráľovstve. Nasledujúci mesiac sa IronFX zaregistrovala ako poskytovateľ finančných služieb na Novom Zélande. IronFX Global (Australia) Pty Limited má od roku 2012 osvedčenie a pôsobí pod dohľadom Austrálskej komisie pre cenné papiere a investície (ASIC).
V roku 2011 spoločnosť IronFX iniciovala sériu niekoľkých maklérskych súťaží a už o rok neskôr zorganizovala najväčšiu súťaž v histórii obchodovania na medzinárodnom devízovom trhu, pričom víťaz mohol získať 150 000 dolárov alebo superšportový automobil.
V októbri roku 2013 spoločnosť začala svoju druhú najväčšiu súťaž v oblasti obchodovania na forexe s názvom „Trading Legends” (t.z. Legendy v obchodovaní), ktorej víťaz mohol získať jedinečný automobil alebo 150 000 USD na účte STP.

Služby

Služby spoločnosti IronFX zahŕňajú obchodovanie kontraktov CFD (CFD) na devízovom trhu (FX), obchodovanie s akciami, futures a cennými kovmi. Poskytuje obchodovanie na devízovom trhu na maloobchodnej úrovni a tiež v inštitucionálnom sektore a to pod dohľadom viacerých regulačných orgánov na celom svete.

Obchodovacia platforma

Zadávanie objednávok a spravovanie obchodovacích účtov sa realizuje prostredníctvom platforiem MT4.
Moulins-la-Marche

Poloha

Obec má rozlohu 13,14 km². Najvyšší bod je položený 295 m n. m. a najnižší bod 174 m n. m.

Obyvateľstvo

Počet obyvateľov obce je 768 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bellecombe

Poloha

Obec má rozlohu 12,17 km². Najvyšší bod je položený 1 380 m n. m. a najnižší bod 1 150 m n. m.

Obyvateľstvo

Počet obyvateľov obce je 83 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vought F4U Corsair

Vývoj a použitie

Vývoj lietadla Vought F4U Corsair, ktoré malo byť podľa zadania námorná stíhačka, sa začal v roku 1938. Na lietadle sa použil Pratt & Whitney R-2800 Double Wasp. Na maximálne využitie výkonu motora bolo potrebné nainštalovať vrtuľu veľkého priemeru aj zachovať podvozkovú časť, čo viedlo k typickému tvarovému znaku Corsaira – zalomenému krídlu do tvaru písmena W. Prototyp nového lietadla s označením XF4U-1 po prvý raz vzlietol v máji 1940 a čoskoro vykázal rýchlosť 651 km/h. Námorníctvo zbadalo, že ide o stroj mimoriadnych výkonov, preto po úpravách objednalo v roku 1941 prvú sériu. Jediný problém boli nevhodné vlastnosti lietadla pri pristátí na palube lietadlovej lode – obmedzený výhľad dopredu pri záverečnom priblížení (cez dlhý mohutný kryt motora). Preto tieto stroje pridelili do jednotiek leteckých síl námornej pechoty, štartujúcich z pozemných základní. Na prvých bojových operáciách sa lietadlá zúčastnili na jar r. 1943 z Guadalcanalu. VMF-124 tu svoje F4U-1 prvýkrát nasadila v boji 14. februára. Vzhľadom na to, že problémy s technikou pristátia na palubu riešili Američania dosť dlho, štartovali prvé Corsairy III. a IV. z britských lietadlových lodí. Briti vtedy nemali dostatok vlastných stíhačov porovnateľných parametrov, a tak piloti na priblíženie používali manéver, keď prilietavali na palubu šikmo a na poslednú chvíľu lietadlo vyrovnali. Na amerických lodiach sa prvé F4U objavili až na jar 1945. Stroje vyrábalo v tom čase licenčne už niekoľko firiem. Objavovali sa nové zlepšené verzie, pričom najvýkonnejšia bola F4U-4, ktorá mala motor s výkonom 2070 k, ktorý dával lietadlu rýchlosť až 717 km/h. Verzia F4U-5 bola už povojnová a zúčastňovala sa navojne v Kórei.
Incident vo Venle

Incident vo Venle alebo incident vo Venlo bol únos troch dôstojníkov tajnej spravodajskej služby Veľkej Británie (2) a Holandska (1) nemeckou SS, ktorý sa uskutočnil krátko po začatí druhej svetovej vojny, 9. novembra 1939, v blízkosti holandsko-nemeckej hranice pri meste Venlo. Miestom incidentu sa stala kaviareň Café Backus, ktorá sa nachádza na holandskej strane niekoľko metrov za hraničnou závorou.

Priebeh incidentu

Major Richard Henry Stevens a kapitán Sigismund Payne Best boli dôstojníkmi anglickej tajnej služby Secret Intelligence Service, ktorý v Holandsku, na jeseň v roku 1939, mali nadviazaný kontakt s domnelou opozíciou Adolfa Hitlera z kruhov Wehrmachtu. Londýn týmto vyjednávaniam venoval zvýšenú pozornosť na najvyšej úrovni. Britský premiér Arthur Neville Chamberlain a minister zahraničných vecí Lord Halifax videli šancu na skoré ukončenie vojny, v zlikvidovaní Adolfa Hitlera vedením Wehrmachtu.
Hitlerovými odporcami, s ktorými britskí agenti stáli v kontakte, v skutočnosti boli nemeckí tajní agenti pod vedením Waltera Schellenberga. Jeden deň po atentáte Georga Elsera na Adolfa Hitlera v mníchovskej pivničnej pivárni Bürgerbräukeller, 9. novembra 1939, nemecké špeciálne komando SS pod velením sturmbannführera Alfreda Naujocksa, na stretnutí pri holandských hraniciach zadržali. Príslušníka holandskej tajnej služby poručíka Dirk Klopa a britských agentov Stevensa a Besta uniesli do Nemecka, pričom holandský príslušník na následky strelných zranení pri prevoze do Düsseldorfu v Düsseldorfe podľahol. V Nemecku oboch agentov prezentovali verejnosti prostredníctvom médií ako zodpovedných za Elsterov mníchovský atentát. Z Berlína riadil operáciu šéf nemeckej tajnej služby Reinhard Heydrich.

Následky incidentu

Incident vo Venlo ochromil a znehodnotil značnú časť britskej špionážnej siete v Západnej a Strednej Európe. Takisto zapríčinil fakt, že západné mocnosti až do skončenia vojny na podobné aktivity odbojových snáh proti Hitlerovi reagovali veľmi skepticky. Johan W. van Oorschot riaditeľ holandskej tajnej služby odstúpil z funkcie. V máji 1940 bol pre Hitlera incident vo Venlo zámienkou na prepadnutie a obsadenie Holandska. Obidvom britským agentom sa podarilo prežiť internáciu v koncentračných táboroch Sachsenhausen a Dachau a v roku 1945 sa dostali na slobodu. V roku 2009 bol ministerstvom zahraničných vecí Veľkej Británie zverejnení spis s archívnym číslom FO 371/23107, ktorý mal byť pôvodne tajný do roku 2015, v ktorom je zdokumentovaná úloha britskej vlády pri vyjednávaniach s fingovanými odporcami Adolfa Hitlera.
La Fosse-de-Tigné

Poloha

Obec má rozlohu 5,54 km². Najvyšší bod je položený 112 m n. m. a najnižší bod 52 m n. m.

Obyvateľstvo

Počet obyvateľov obce je 216 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Seigné

Poloha

Obec má rozlohu 6,43 km². Najvyšší bod je položený 134 m n. m. a najnižší bod 68 m n. m.

Obyvateľstvo

Počet obyvateľov obce je 99 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
DHC Slavia Praha

História klubu

Oddiel hádzanej bol založený v rámci SK Slavia Praha dňa 10. septembra 1919. Rané obdobie činnosti bolo korunované titulom majstra republiky v sezóne 1925/26. Majstrom sa ženy SK Slavia ďalej stali v rokoch 1929, 1933 a 1935. V tejto dobe bola Slavia hlavným dodávateľom žien do reprezentačných družstiev Čiech a Moravy a ČSR. Následne však prišiel ústup zo slávy a zlepšenie nastalo až v roku 1949 postupom do 1. ligy. V roku 1952 skončilo družstvo na 3. mieste a od tohoto roku tiež prešla SK Slavia na medzinárodnú hádzanú (handball). V roku 1960 slávil tím opäť majstrovský titul, avšak na ten nasledujúci musel čakať dlhých 31 rokov. V priebehu 70. a 80. rokov družstvo žien nedosahovalo významných výsledkov a pohybovalo sa medzi národnou a 1. ligou. Od roku 1988 nastal obrat a SK Slavia sa stala pravidelným účastníkom českej najvyššej súťaže.
V nej sa pohybuje pravidelne na medailových priečkach a v ročníkoch 1990/91, 1992/93, 1993/94, 1998/99, 1999/00, 2000/01, 2001/02, 2006/07 a naposledy 2009/10 oslávila titul majstra republiky. V roku 2009/10 vyhrala ako prvý český klub v histórii prestížnu WHIL.
Étables-sur-Mer

Poloha

Obec má rozlohu 9,38 km². Najvyšší bod je položený 82 m n. m. a najnižší bod 0 m n. m.

Obyvateľstvo

Počet obyvateľov obce je 3 091 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ifimedousa

Ifimedousa (iné názvy: Ifimedúsa, Ifimedusa; starogr. Ἰφιμέδουσα – Ifimedousa/iný prepis Ifimedúsa, lat. Iphimedusa) je v gréckej mytológii dcéra líbyjského kráľa Danaa a jednej z jeho manželiek Hamadryád.
Podľa antického autora Apollodora z Atén bola Ifimedousa jedna z päťdesiatich dcér líbyjského kráľa Danaa a jeho manželky Hamadryády Foiby, alebo Atlanteie. O dcéry Danaa sa uchádzalo päťdesiat synov jeho brata Aigypta, ktorý vládol v susednom Egypte. Keďže Danaos so svadbou nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Ifimedouse za manžela vybrali Euchénora, syna Aigypta a jeho arabskej manželky. Keď sa potom chystala hromadná svadba, Danaos dcéram prikázal, aby svojich manželov počas svadobnej noci zavraždili. Okrem Hyperméstry, všetky dcéry príkaz otca splnili a bohovia ich za tento hrozný skutok po smrti odsúdili na večný trest nosiť v podsvetí do deravého džbána vodu.
Vaux-en-Vermandois

Poloha

Vaux-en-Vermandois má rozlohu 3,85 km². Najvyšší bod je položený 99 m n. m. a najnižší bod 75 m n. m.

Obyvateľstvo

Vaux-en-Vermandois má 145 obyvateľov (2009).
Graf vývoja obyvateľstva:
Zdroje: INSEE